ན་མོ་གུ་རུ་བུདྡྷ་ཛྙཱ་ནཱ་ཡ། བློ་བཟང་མཁྱེན་བརྩེའི་མེ་ཏོག་ཕྲེང་མཛེས་ནི། །
གྲགས་པའི་དྲི་བསུང་ཕྱོགས་བཅུར་འཕྲོ་བ་ཅན། །སྙིགས་དུས་རྒྱལ་བ་གཉིས་པ་བློ་
བཟང་གྲགས། །ཡབ་རྗེ་དམ་པའི་ཞབས་ལ་ཕྱག་བགྱིད་དོ། །མི་བཟད་སྙིགས་མ་
389

བདོ་བའི་དུས་འདི་འདྲར། །བདག་ལྟས་གཞན་ལ་གྲོས་འདེབས་དཀའ་མོད་ཀྱང་། །
བློ་དང་ལྡན་པས་ཡང་ཡང་བསྐུལ་བའི་ངོར།
།རྣམ་དཔྱོད་མགྲིན་པ་གཟེངས་ཏེ་
འདི་སྐད་སྨྲ། །སྔོན་བསགས་རྣམ་དཀར་མིང་གིས་འཕངས་པ་ཡི། །ཤིན་ཏུ་རྙེད་
དཀའ་ནོར་བུ་རིན་ཆེན་ལྟར། །དལ་བའི་རྟེན་བཟང་འདི་འདྲ་རྙེད་པའི་དུས། །
ཡང་དག་སྙིང་པོ་ལེན་པར་མ་བྱས་ན། །རིན་ཆེན་གླིང་དུ་སོང་བའི་དེད་དཔོན་
དག །སྒྲེན་མོ་ལག་པ་སྟོང་པར་རང་ཁྱིམ་དུ། །འཇུག་པར་བྱེད་པའང་རྨོངས་པར་
འཛིན་བྱེད་ན། །འདི་བས་རྨོངས་པར་གྱུར་པ་གཞན་ན་གང་། །ལམ་གྱི་རྟེན་དུ་
བསྔགས་པའི་རྟེན་ཐོབ་ནས། །བརྒྱ་ཕྲག་དཀའ་བས་གོ་འཕང་མཆོག་བརྙེས་པའི། །
དམ་པའི་རྣམ་ཐར་རྗེས་སུ་མ་སྒྲུབ་པར། །ཚེ་འདིའི་རྙེད་བཀུར་འདོད་པའི་དབང་
སོང་བ། །དེ་དག་མི་ཡི་ཤ་ཚུགས་དུད་འགྲོའི་ཕུལ། །འདི་ན་བླུན་པོར་བལྟ་བའི་སྐྱེ་
བོ་འགའ། །རང་ཉིད་བདེ་བའི་ཐབས་ལ་ཆེར་བརྩོན་ན། །བློ་ལྡན་རྣམས་ཀྱིས་
གཏན་གྱི་བདེ་བ་ལ། །འདོད་དགུར་སྤྱོད་ཕྱིར་མི་བརྩོན་སྨྱོན་པ་རང་། །ཕན་འདེའི་
འབྱུང་གནས་རྒྱལ་བའི་བསྟན་པ་ལ། །ཞུགས་པར་རློམ་ནས་ངུར་སྨྲིག་གོས་གྱོན་
ཡང་། །ཆགས་སྡང་ངན་པའི་ཞགས་པས་ཡིད་བཅིངས་པས། །གསེར་གྱི་དོང་ཙེར་
གནས་པའི་སྦུར་མ་བཞིན། །
རབ་རྣོ་སྤུ་གྲིའི་སོར་ཆགས་སྦྲང་རྩི་ལ། །བྱིས་པ་རོ་འཛིན་མྱུལ་བར་བྱེད་པ་
བཞིན། །མནོག་ཆུང་ཉེས་པ་ཀུན་གྱི་གཞིར་གྱུར་པ། །འདོད་པའི་བདེ་ལ་ཆགས་པ་
རིང་དུ་དོར། །སྙིགས་དུས་འགྲོ་བའི་ཚེ་ལ་ལོང་མེད་པས། །མགོ་ལ་མེ་ཤོར་གཞིལ་
འདྲའི་བརྩོན་འགྲུས་ཀྱིས། །རྣམ་དག་ལམ་བཟང་བསྒྲུབ་པར་མ་བྱས་ན། །ངེས་
པར་འོང་ངེས་འཆི་བའི་དགྲ་བོ་ཡིན། །སྐྱེ་དགུའི་སྲོག་ནི་རི་གཟར་འབབ་ཆུ་ལྟར། །
སྐད་ཅིག་ཙམ་ཡང་མི་སྡོད་མྱུར་དུ་འགྲོ། །ལང་ཚོའི་དཔལ་ཡང་ནམ་མཁའི་འཇའ་
ལྟ་བུར། །མཚར་ཡང་ཡུད་ཙམ་ཞིག་གིས་ཡལ་ནས་འགྲོ། །དགེ་ལེགས་ཡོན་ཏན་
སྣང་བ་བསྐྱེད་པའི་སྒོ། །རྒྱལ་བའི་བསྟན་པ་ནམ་མཁའི་ནོར་བུ་ཡང༌། །ནག་པོའི་
390

ཆུ་འཛིན་འཐུག་པོས་ཐུབ་ཉེ་བས། །ཆུ་དང་བྲལ་བའི་པད་མོ་བཞིན་དུ་གྱུར། ། །ད་
ནི་ངེས་པར་རིང་ཡང་ལོ་བརྒྱའི་མཐར། །བཤུལ་རིང་བར་དོའི་འཕྲང་དེར་བགྲོད་
པ་ལ། །འཇིགས་བྲལ་གདེང་དང་ལྡན་པར་མ་བྱས་ན། །ཀྱེ་མ་དེའི་ཚེ་ཁྱོད་ཀྱིས་ཇི་
།གྲོགས་དང་མཛའ་བཤེས་ལ་སོགས་དུ་མ་ཞིག །འཆི་བདག་མཆེ་བའི་
ལྟར་བྱ།
ཕྲག་ཏུ་སོན་མཐོང་ཡང་། །འཆི་སྙམ་མེད་པར་ཚེ་འདིའི་འདུན་གྲོས་མཁན།
གཞན་དག་དུད་འགྲོའི་རྣམ་ཐར་རང་ལ་སྡིག
།དགེ་ལ་བཀོལ་དུ་ཡོད་པའི་དུས་
འདི་རུ། །དོན་མེད་འཇིག་རྟེན་བྱ་བས་གཡེང་བྱེད་ན། །ནམ་ཞིག་འཆི་བའི་མཚན་
མ་མཐོང་བའི་ཚེ། །འགྱོད་ཀྱང་འཕྱིས་ནས་ཐལ་ལོ་ངང་རིང་པོ། །ཅུང་ཟད་ཙམ་
ཡང་འབྲལ་བར་མི་ཕོད་པ། །ཤིན་ཏུ་བརྩེ་བའི་གཉེན་བཤེས་ཚོགས་རྣམས་ཀྱང་། །
དོར་ནས་རང་ཉིད་གཅིག་པུར་འགྲོ་དགོས་ན། ། ཟང་ཟིང་ནོར་རྫས་ཚོགས་ལྟ་སྨོས་
ཅི་དགོས། །འཇིགས་རུང་དཔའ་བོའི་གཤིན་རྗེས་མདུན་ནས་བསུས། །ཉོན་མོངས་
ལས་རླུང་དྲག་པོས་རྒྱབ་ནས་དེད། །གྲོགས་མེད་འཇིག་རྟེན་ཕ་རོལ་འགྲོ་བའི་ཚེ། །
ཕྱི་བཞིན་འབྲང་བ་དཀར་གནག་ལས་སུ་ངེས། །འདི་ན་ཞག་འགའ་ཙམ་ཡང་ཚ་
གྲང་གི །སྡུག་བསྔལ་ཤིན་ཏུ་ཆུང་བའང་མི་བཟོད་ན། །དཔག་མེད་ཀལ་པར་སྡིག་
པའི་འབྲས་བུ་དག །མྱོང་ན་བཟོད་གླགས་མེད་པར་ཤེས་བཞིན་དུ། །བག་མེད་ལེ་
ལོ་སྙོམས་ལས་གཉིས་ལ་སོགས། །ངན་སོང་བསྒྲུབ་པའི་ཐབས་ཀྱིས་འདའ་བ་འདི། །
གང་དག་ཡུན་རིང་འཚོ་བའི་ཐབས་ཀྱི་ཕྱིར། །བཙན་དུག་རྣོན་པོའི་ཁ་ཟས་བསྟེན་
པ་བཞིན། །འདི་འདྲའི་ངང་ཚུལ་ལེགས་པར་རྟོགས་གྱུར་ནས། །བླང་དོར་ཚུལ་
བཞིན་སྒྲུབ་པར་མི་བྱེད་པར། །ནེ་ཙོའི་ཁ་ཏོན་བཞིན་དུ་སྤྱོད་བྱེད་ན། །རང་གིས་
རང་ཉིད་བསླུས་པར་གདོན་མི་ཟ། །ཕྱིན་ཆད་བདག་ལ་ཕན་པར་དགོངས་ལགས་
ན། །ཤཱཀྱའི་རྒྱལ་པོའི་མདོ་དང་རྒྱུད་ཀུན་ཏུ། །མངོན་མཐོ་ངེས་ལེགས་ཡོན་ཏན་
ཀུན་གྱི་གཞི། །མཚན་ཉིད་ལྡན་པའི་དགེ་བའི་བཤེས་གཉེན་དུ། །ལེགས་པར་
གསུངས་པས་ཚུལ་བཞིན་བསྟེན་པ་གཅེས། །
།
391

དེ་ཡི་མཐུ་ལས་རྒྱལ་བ་གཉིས་པ་མཆོག །འཇམ་དཔལ་སྙིང་པོའི་ཐུགས་ཀྱི་
།
བཅུད་ཕྱུང་བ། །གྲུབ་པའི་དབང་པོ་རྣམས་ལས་ལེགས་བརྒྱུད་ཅིང་། །སྔོན་མེད་
རྒྱལ་བ་དགྱེས་པའི་གདམས་པའི་སྟེར། །བྱང་ཆུབ་ལམ་གྱི་རིམ་པའི་གནད་རྣམས་
ལ། །ཚིག་ཙམ་སྐྱབས་སུ་གྱུར་པ་མ་ཡིན་པར། །སྙིང་པོའི་གདམས་པས་ལེགས་པར་
བརྒྱན་བྱས་ཏེ། ། ཉིན་མཚན་ཀུན་ཏུ་རྩེ་གཅིག་ཉམས་སུ་ལོང༌། །དེ་ལྟར་ཐུན་མོང་
ལམ་གྱིས་རྒྱུད་སྦྱངས་པས། །མྱོང་བ་ཕུལ་དུ་བྱུང་བ་སྐྱེས་པ་ན། །སངས་རྒྱས་ལས་
ཀྱང་དཀོན་པའི་གདམས་པ་མཆོག །གསང་སྔགས་སྤྱོད་པའི་ཚུལ་ལ་གཞོལ་བར་བྱ།།
དེ་ལྟར་འཁྲིད་པའི་དམ་པའི་བཤེས་གཉེན་དེ། །ཁྱབ་བདག་རྡོ་རྗེ་འཆང་དུ་ཤེས་
བྱས་ཏེ། །བསམ་སྦྱོར་བླ་ན་མེད་པས་ལེགས་བསྟེན་ནས། །ཡོན་ཏན་ཀུན་གྱི་རྩ་བ་
བརྟན་པར་མཛོད། །གང་གི་དྲིན་གྱིས་བཅུ་དྲུག་སྐྱེ་བ་ལ། །རྡོ་རྗེ་འཛིན་པའི་གོ་
འཕང་སྩོལ་བྱེད་པ། །རྣམ་དག་སྐུ་བཞིའི་ས་བོན་འཇོག་བྱེད་པའི། །དྲི་མེད་དབང་
བཞིའི་བཀའ་དྲིན་ལེགས་པར་ནོད། །ཚུལ་བཞིན་བསྲུངས་ན་རྡོ་རྗེ་འཆང་གི་རྒྱུ། །
མ་སྲུངས་རྡོ་རྗེའི་དམྱལ་བར་འགྲོ་བའི་ལམ། །དམ་ཚིག་སྡོམ་པ་མ་ལུས་སྲོག་ལས་
ཀྱང༌། །ཆེས་ཆེར་གཅེས་པ་ཉིད་དུ་བསྟེན་པར་འཚལ། །
༢༧) རྒྱུད་སྡེའི་རྒྱ་མཚོ་བསྲུབས་པ་ལས་ཐོན་པ།
ཚོ་བསྲུབས་པ་ལས་ཐོན་པ། །རིམ་གཉིས་ཟབ་མོའི་ལམ་གྱི་
དགའ་སྟོན་དེ། །གཡེལ་མེད་རྩེ་གཅིག་ཉམས་སུ་བླང་བྱས་ཏེ། །ཆོས་ཀྱི་རྒྱལ་པོའི་གོ་
འཕང་བརྙེས་པར་མཛོད། །དེ་ལྟར་སྨྲས་པའི་རྨད་བྱུང་ལམ་གྱི་ཚོགས། \ །ཚུལ་
\
བཞིན་བསྒྲུབ་ལ་བར་གཅོད་མི་འབྱུང་ཞིང༌། །མཐུན་པའི་རྐྱེན་རྣམས་མཐའ་དག་
ཚོགས་གྱུར་ནས། །ལུང་རྟོགས་ཡོན་ཏན་མ་ལུས་རྒྱས་པར་ཤོག །ཅེས་པ་འདི་ནི་
དཀའ་བཅུ་འཛིན་པ་དགེ་བའི་བཤེས་གཉེན་བློ་གྲོས་རིན་ཆེན་ཞེས་བྱ་བས་བསྐུལ་་་
བ་ལ་བརྟེན་ནས།
ི་
།ཤཱཀྱའི་བཙུན་པ་བློ་བཟང་ཆོས་ཀྱི་རྒྱལ་མཚན་གྱིས་བཀྲ་ཤིས་
ལྷུན་པོ་དཔལ་གྱི་སྡེ་ཆེན་ཕྱོགས་ཐམས་ཅད་ལས་རྣམ་པར་རྒྱལ་བའི་གླིང་དུ་ཚིག་གི་
སྦྱོར་བ་སྤངས་ཏེ་སྨྲས་པའོ།།
392